টোকিও, ২০ মার্চ- বসন্তের রং প্রকৃতি থেকে ছড়িয়ে পড়ে মানুষের মনে। হৃদয়ে জেগে ওঠা নতুনের সেই আনন্দে মেতে বসন্তকে বরণ করে নেওয়াটা হলো বাঙালির শত বছরের ঐতিহ্য। এরই ধারাবাহিকতায় গত রবিবার (১৮ মার্চ) অনুষ্ঠিত হয়ে গেল ৬ষ্ঠ টোকিও বসন্ত উৎসব। ওইদিন দুপুরের পর থেকেই প্রবাসী বাংলাদেশিদের আগমনে মুখরিত হয়ে উঠে সমস্ত অডিটেরিয়াম। বাসন্তী শাড়িতে উৎসবমুখর পরিবেশে নারীদের বিপুল সমাগমে সমস্ত এলাকা লাল হলুদের প্রান্তরে পরিণত হয়।